নেপোলিয়ন বোনাপার্ট
নেপোলিয়ন দ্য বোনাপার্ট ১৭৬৯ সালের ১৫ আগস্ট ফ্রান্সের করসিকার এজাক্সিউ শহরে জন্মগ্রহণ করেন। তাঁর জন্মের মাত্র একবছর আগে দ্বীপটি জেনোয়া প্রজাতন্ত্র কর্তৃক ফ্রান্সকে দেওয়া হয়। পরবর্তীতে তিনি নেপোলিয়ন বোনাপার্ট নামেই অধিক পরিচিতি লাভ করেন। বোনাপার্ট পরিবার মূলত লুনিজিয়ানায় বসতি স্থাপনকারী লোম্বার্ড বংশোদ্ভূত তুস্‌কান গোত্রের অন্তর্ভুক্ত, যারা ইতালির একটি অভিজাত সম্প্রদায় হিসেবে বিবেচিত হতেন। পরিবারটি ফ্লোরেন্সে গমন করে এবং দুটি অংশে বিভক্ত হয়ে পড়ে। এদের মধ্যে অধিক গ্রহনযোগ্য, বোনাপার্ট-সারজানা, ফ্রান্স ত্যাগ করতে বাধ্য হন এবং ১৬শ শতাব্দীতে তৎকালীন জেনোয়া প্রজাতন্ত্রের অন্তর্ভুক্ত দ্বীপ করসিকাতে আগমন করেন।
উনা চ্যাপলিন
উনা কাস্তিয়া চ্যাপলিন ১৯৮৬ সালের ৪ঠা জুন মাদ্রিদে জন্মগ্রহণ করেন। তার মাতা জেরাল্ডিন চ্যাপলিন একজন ইঙ্গ-মার্কিন অভিনেত্রী এবং তার পিতা পাত্রিসিও কাস্তিয়া একজন চিলীয় চিত্রগ্রাহক। তার পিতামহী একজন মাপুচে। তার মাতামহী উনা ওনিলের নামানুসারে তার নাম রাখা হয়। তিনি তার শৈশব কাটান স্পেন, ব্রিটেন, সুইজারল্যান্ড ও কিউবাতে। তার মায়ের চলচ্চিত্রে কাজের সুবাদে তাকে সেসব দেশ ঘুরতে হয়। শৈশব থেকেই তিনি ব্যালে, সালসা ও ফ্লামেঙ্কো নাচের চর্চা শুরু করেন। উনার শেন নামে এক সৎ ভাই রয়েছে। শেন তার মা ও স্পেনীয় পরিচালক কার্লোস সরার সন্তান।